My Way

《My Way》係一隻歐美出名嘅英文流行曲。隻歌嘅旋律嚟自法國名曲《一如往日》，法文原版由、同喺1967年一齊寫嘅。之後由Paul Anka改編做英文版。喺1969年第一次收錄響Frank Sinatra嘅同名大碟，之後就喺世界唔同地方度紅咗。呢隻歌唔單止做咗仙納杜拉嘅代表作，喺流行文化上亦成日被用嚟做告別曲，表示一場表演完嗰陣或者一個人嘅離開。呢隻歌亦都係英國最受歡迎嘅喪禮輓曲。對比英文版哀傷嘅曲調，法文版嘅配樂就有憂傷、輕快、或者搖滾版本。

內容
《My Way》用一句"And now, the end is near"去開始講述一個就嚟離開呢個世界嘅老人家。佢同身邊嘅朋友回望自己嘅一生，講述點樣堅強、自信面對人生入面嘅挑戰。喺匆匆歲月度，佢得好少嘢會去後悔，為自己成世顧昐自豪，行出自己嘅人生路：

"And now, as tears subside, I find it all so amusing..."／依家淚水已乾，往事如煙 
"To think, I did all that, and may I say, not in a shy way"／原來我做過呢啲嘢，但我唔會怕醜去講
"Oh no, oh no not me, I did it my way" 唔係喎，唔係我，我只係行我嘅路

呢個同法文版嘅歌詞好唔一樣。創作嘅原曲講述一位冇咗摯愛嘅戀人，一朝醒咗發現情人已經過世，佢好似以前咁幫佢蓋被、等佢返嚟：

／好似以前咁，我返屋企
／但係你就出咗門
／好似以前咁，仲未返嚟
／我自己一個去瞓
／係呢張又大又冷嘅床，好似以前咁
／我會藏起眼淚

1969年單曲
英文歌